open-index/open-wikipedia-markdown huggingface dataset:
Gustave Zanter

De **Gustave Nicolas Zanter**, gebuer de 16. Februar 1916 zu Bënzelt, a gestuerwen de 27. August 2001, war e lëtzebuergesche Glasmoler a Mosaik-Kënschtler.

## Wierker
### Glasmolereien
* Fënsteren an der Kierch zu Angelsbierg
* Fënsteren an der Kierch zu Bäerdref
* Fënsteren an der Kierch zu Beetebuerg
* Fënsteren an der Kierch zu Béiwen
* Fënsteren an der Kierch zu Déifferdeng
* Fënster an der Kierch zu Ëlwen
* Fënsteren an der Kapell vum Schlass zu Heeschdref
* Fënsteren an der Kierch zu Housen
* Fënsteren an der Appoloniakierch vu Rolleng bei Miersch
* Fënsteren an der Kierch zu Trënteng
* Fënsterrous an der Jousefskierch zu Esch-Uelzecht
* Glasbëtong-Fënsteren an der Kierch zu Houfelt
* En Deel vun de Fënsteren an der Basilika zu Iechternach
* En Deel vun de Fënsteren an der Kierch zu Lëtzebuerg-Bouneweg
* 2 Fënsteren am Chouer vun der Kierch zu Reckeng op der Mess
* En Deel vun de Fënsteren an der Waasserbëlleger Kierch
* Glasbëtong-Tympanon iwwer dem Haaptagank vun der Garer Kierch zu Lëtzebuerg.
* 10 Fënsteren an der Kierch zu Uewerkuer
* Fënsteren am Sëtzungssall vum Ettelbrécker Stadhaus

### Mosaicker
* Kräizwee an der Kierch zu Déifferdeng
* Helleg-Famill-Mosaik am Fong vum Chouer an der Kierch Fuussbann zu Déifferdeng-Fuussbann
* Kräizwee an der Kierch zu Houfelt
* Häerz-Jesu-Mosaik an der Kierch zu Lëtzebuerg-Gare dat virun 2002 am Altorraum vun der Kapell am Sacré-coeur-Klouschter um Boulevard d'Avranches war.
* Kräizwee an der Kierch zu Uewerkuer

## Literatur
* Michel Schmitt: *Gustave Zanter (1916-2001): sein glasmalerisches Werk* in: , Joer 23, Nr. 1, S. 47-55, Lëtzebuerg, 2002

## Kuckt och
* Lëscht vu lëtzebuergesche Konschtschafenden
Wissbam

De **Wissbam** ass eng hëlze Staang, déi de laange Wee iwwer dat lassent Hee um Heewon geluecht gouf fir dat no ënnen ze pressen. De Wissbam deen ongeféier 20&nbsp;cm Duerchmiesser hat, war der Längt vum Won ugepasst, a war normalerweis aus Eschenholz. Op all Enn war e Krack an d'Holz gehaen. De Bam gouf mat deem enge Krack, um Kapp vum Won ënner enger vun de queesche Late vum Heegeck eragestach. Um hënneschten Enn gouf eng Ketten drëmgeschlëppt an déi gouf da gespaant. Fir d'Ketten ze spane gouf een Däiwel benotzt, deen no ënnen um Laangkoff vum Won festgemaach gouf.

## Um Spaweck
Krees Kurbin

De **Krees Kurbin**, op Albanesch: *Rrethi i Kurbinit*, ass ee vun de 36 Verwaltungskreesser vun Albanien.

Den Haaptuert ass Laç. Mat enger Gréisst vun 235&nbsp;km² ass et deen drëttklengste Krees am Land.

## Um Spaweck
La Coquille

**La Coquille** ass eng franséisch Uertschaft a Gemeng an dem Departement Dordogne an der Regioun Nei-Aquitaine.

Se läit am Perigord Vert am Dall vun der Valouze an um Fouss vun den Ausleefer vun de Koppe vum Limousin, an enger Géigend déi vu Bëscher a Bocagë markéiert ass. Se läit och am Parc Naturel Régional Périgord-Limousin.

Zwou geologesch Formatioune stoussen an dëser Géigend zesummen, de Sedimentsbaseng vun der Aquitaine an de kristalline Sockel vum Massif Central.

D'Uertschaft läit op enger Héicht vun 350 Meter, laanscht d'Nationale 21 an op der Eisebunnsstreck Limoges-Périgueux-Bordeaux. An der klenger Gare halen awer nëmme knapps eng hallef Dosen Zich am Dag.

La Coquille läit um Jakobswee de vu Vézelay op Roncevaux féiert, an um touristesche Richard-Léiwenhäerz-Wee.

An der Geschicht ass La Coquille bekannt well de Richard Léiwenhäerz do am 13. Joerhonnert eng Kierch ageweit hat. Déi haiteg Kierch ass vun 1873. An der Kierch steet eng Statu vun der Muttergottes aus dem 13. Joerhonnert an eng Pietà aus dem 18. Joerhonnert.

### Nopeschgemengen
Abdullah Gül

Den **Abdullah Gül**, gebuer den 29. Oktober 1950 zu Kayseri, ass en tierkesche Politiker. Hie war vun 2007 bis 2014 den 11. President vun der Tierkei.

De Gül huet op der Universitéit vun Istanbul Ekonomie studéiert. Tëscht 1983 an 1991 huet hie bei der Islamescher Entwécklungsbank geschafft. 1991 gouf en Deputéierten am Tierkesche Parlament. Do stoung hien ufanks dem Necmetin Erbakan senger islamitescher "Wuelfaartspartei" no, huet sech awer no an no vun hire fundamentalisteschen Aussoen distanzéiert.

Bei de Parlamentswale vun 2002 gouf d'AKP, déi Partei, wou de Gül Member ass, mat 363 vu 550 Sëtz stäerkst Partei. Hie gouf Iwwergankspremier, huet awer wéinst enger Verurteelung de 14. Mäerz 2003 dem Recep Tayyip Erdoğan misse Plaz maachen. De Gül gouf Ausseminister a Vizepremier.

De 24. Abrëll 2007 gouf de Gül vun der AKP als Kandidat fir d'Presidentschaftswale virgeschloen. Mä den éischten Tour vun de Walen am Parlament gouf fir ongëlteg erkläert, well net genuch Deputéiert do waren. Parallel dozou koum et zu Kontroversen, well dem Gül seng Fra an der Ëffentlechkeet e Foulard dréit, an dem Gül seng Géigner dat als e Verstouss vum Prinzip vun der Laizitéit gesinn.

Et koum zu virgezunnene Parlamentswalen, bei deenen d'AKP gestäerkt erausgoung. Bei enger neier Wal vum President gouf den Abdullah Gül am drëtten Tour (bei deenen éischten 2 Tier ginn zwee Drëttel vun der absolutter Zuel vun den Deputéierte gebraucht, beim 3. just eng einfach Majoritéit) zum President gewielt.

## Um Spaweck
Hydranteschlëssel

En **Hydranteschlëssel** ass ee Combischlëssel, dee benotzt gëtt fir Iwwerflurhydranten a Betrib ze huelen.

De Bannendräikant déngt dozou, d'Blanndeckele vun de Schlauchkupplunge fir d'Pompjeesschläich lass- oder bäizedréien.
Mam Kropschlëssel léisst sech den Hydrant op- an zoudréien.

All TLF ass mat sou engem Schlëssel ausstafféiert.

Fir Ënnerflurhydranten a Betrib ze huele gëtt e Schiberschlëssel gebraucht.
Méckefänkert

E **Méckefänkert** ass en Dispositif, fir Mécken an de Wunnenge lass ze ginn.

Den Numm ass eigentlech en Euphemismus, well et geet wuel drëm, fir d'Mécken ze verdillegen.
## De System
De Méckefänkert  besteet aus enge schmueler Sträif Pabeier, déi mat Läim iwwerzunn ass.
## D'Patent
Zanter der Mëtt vum 19. Joerhonnert war et de Brauch, fir Pabeier- oder Stoffsträifen, déi a Läim gezappt waren, un de Plaffong ze hänken, datt Mécke sollten drun hänke bleiwen. 
1910 huet de Schwob Theodor Kaiser säi Méckefänkert patentéiere gelooss. Hien hat et fäerdeg bruecht, e Läim z'entwéckelen, deen am Summer net laanscht de Pabeier gesabbelt ass, an a kalen Deeg net haart gouf. Des Weideren louch an all Päckelchen eng Punaise an d'Pabeiersträif hat e Wutz aus Bast, fir e mat Hëllef vun deem um Plaffong festzedrécken.

De Kaiser huet och Maschinnen entwéckele gelooss, fir seng Erfindung ze fabrizéieren. No an no huet hien 12 Filiale bedriwwen. Am Dezember 1930 ass hie mat 65 Joer gestuerwen a säi Jong Friedrich huet d'Fabrécken iwwerholl. D'Firma *Aeroxon* liwwert haut nach an déi ganz Welt.

## Um Spaweck
*Websäit vun ''Aeroxon''
Vespa

Eng **Vespa**, lat. fir Harespel, ass e Moto vun der italieenescher Firma Piaggio.

## Um Spaweck

* Piaggio – offiziell Piaggio-Säit
* Vespa – offiziell Vespa-Säit
Jérôme vu Bauschelt

De **Jérôme** oder **Hieronymus vu Bauschelt** (fr.: **Jérôme de Busleyden**, nl.: **Jeroen van Busleyden**, lat.: **Hieronymus Buslidius**), gebuer ëm 1470 zu Bauschelt (oder Arel?), a gestuerwen de 27. August 1517 zu Bordeaux, war e Jurist, Mäzen an Humanist.

Säi Papp war de Gilles den Eelere vu Bauschelt a seng Mamm d'Anne de Musset. De Papp gouf *[[Prévôt]]* vun Arel a Besëtzer vun der Seigneurerie vu Guirsch, a gouf duerch e Patent vum deemolegen Herzog vun der Bourgogne, dem Charel de Kéngen (Charles le Téméraire) 1471 geadelt.

De Jérôme huet zu Bologna, Paräis a Léiwen Droit studéiert a gouf duerno vum Philippe dem Gudden zum Member vum Grousse Conseil vu Mechelen beruff. De Busleyden war e Frënd vum Erasmus vu Rotterdam a vum Thomas Morus a war Stëfter vum Collegium Trilingue. Ausserdeem huet hie mat der Héichschoul vu Léiwen zesummegeschafft.

Hie war och am diplomateschen Déngscht vum Karel V.. Bei enger Missioun am Ausland ass en zu Bordeaux gestuerwen.

Seng Residenz zu Mechelen, am fréie Renaissance-Stil gebaut, ass haut e Musée, den *[[Hof van Busleyden]]*.

Hie war de Brudder vum François vu Bauschelt.

Zu Léiwen gëtt et hautdesdaags e *Busleydengang*, zu Bréissel eng Busleyden-Avenue an zu Bauschelt eng Jérôme-de-Busleyden-Strooss.

## Literatur
* *Hieronymus de Busleyden, zwei Widmungsbriefe an Beissel.: Mechelen, 31.3.-5.4.1504 respektiv ebd., 23.3.1505,* ed. Henry de Vocht,
* "Jérôme de Busleyden, founder of the Louvain Collegium Trilinque. His life and writings. Ed. for the first time in their entirety from the original manuscripts"". in: *Humanistica Lovaniensia, Journal of Neo-Latin Studies*; Band 9 vun *Receuil de travaux publiés par les membres des conférences d'histoire et de philologie Université de Louvain*, 1950 Turnhout: Brepols Press, Nodrock 1966 Kraus Reprint, 303-305, 318-320.

## Um Spaweck
* Artikel an der Biographie nationale du pays de Luxembourg, um Site vun der BNL
* Stammbam vun de Busleiden
Nouteschlëssel

En **Nouteschlëssel** (Latäin: *clavis*) ass an der Musek dofir do, fir am Noutesystem festzeleeë wat fir eng Tounhéicht déi fënnef Noutelinnen duerstellen.

All Schlëssel huet dofir e Referenztoun, aus deem senger Positioun sech d'Lag vun den aneren Téin ofleet.

Déi verschidden Nouteschlëssele stellen déi verschidden Tounlagen duer, an dofir gëtt et fir déi verschidden Instrumenter a Stëmmlagen all Kéier en appropriéierte Schlëssel.

## Um Spaweck
Schappen

Eng **Schappen** ass eng Huelmooss déi fréier gebräichlech war fir Flëssegkeeten ze moossen.

Si entsprécht ronn engem hallwe Liter (476,073 Mililiter).

Zu Lëtzebuerg ass d'Wuert Schappen, bei Gedrénks wéi bei Mëllech oder Wäi geleefeg. D'Mooss ass awer bei den zwee Gedrénkser net déi selwecht.

Fir eng Schappe Mëllech kritt een en hallwe Liter, beim Wäin ass ee Véirel.
Sträichkarussell

E **Sträichkarussell** ass eng kreesfërmeg Sträichanlag bei där d'Béischten, meeschtens Kéi, déi gestrach ginn, op enger Plattform stinn déi sech am Krees weiderdréint.

Wann de Béischt gestrach gëtt kënnt e vun enger Säit an de Karussell, deen a Stänneren agedeelt ass, eran, a kritt do de Sträichapparat un d'Mame gehangen. D'Gréisst vum Karussell an d'Vitess mat där en dréint si sou berechent datt de Sträichvirgank ofgeschloss ass, wann e jee no Anlag, an no Mëllechleeschtung vum Béischt, en dräivéirels bis e ganzen Tour gedréint huet. Da kann d'Déier erëm eraustrëppelen. Den Avantage vum Sträichkarussel ass datt e vun enger Persoun ouni vill Geleefs ka bedéngt ginn, a grouss Träpp séier kënne gestrach ginn.

D'Salle d'Attente fir d'Béischte muss allerdéngs grouss genuch sinn datt dee ganzen Trapp erapasst, an et muss een och genuch Plaz hunn fir e Couloir unzeleeën, fir datt wann d'Béischte gestrach sinn, erëm vum selwen op d'Weed oder an de Stall zeréck kënne goen.

De Sträichert kann entweeder bannen am Krees vum Karussell stoen oder baussen.

Wann e bausse steet huet en d'Méiglechkeet, wann e beim Eran-oder Erausdreiwe vun de Béischten eng Hand muss upaken, séier op der richteger Plaz ass. Vu bannen huet e manner Deplacementer ze maachen an en huet och eng besser Iwwersiicht iwwer d'Béischten.

## Um Spaweck
Argenton-sur-Creuse

**Argenton-sur-Creuse** ass eng kleng franséisch Stad am Departement Indre an der Regioun Centre.

D'Stiedchen huet sech am Mëttelalter lues a lues ëm eng Bréck breetgemaach déi do iwwer d'Creuse geet.

Déi al Bréck gouf vun enger Buerg bewaacht déi op där Plaz stoung wou haut d'Kapell *Notre-Dame des Bancs* steet, an déi och einfach *Bonne Dame* genannt gëtt. D'Kapell gouf der Muttergottes geweit well si d'Stad 1623 virun enger Peschtepidemie geschützt huet.

Vun der Terrasse virun der Kapell huet een eng schéi Vue iwwer d'Diecher vun der Stad, op Quaien
an op d'Creuse déi en enke Bou ëm d'Stad mécht.

Vun der Bréck geseit en op déi al Haiser mat Loggiaen a Galerieën, déi e beléifte Sujet fir Moler sinn.

Den Haaptrevenu vun der Stad koum fréier aus der Textilbranche. E Musée erzielt d'Geschicht vun der Härenhiemerproduktioun, mat enger grousser Kollektioun vun Hiemer vu fréier. Op Ufro kann een nach vu fréiere Bitzerinne gewise kréie wéi en Hiem gebutt gouf. Wann et engem Spass mécht kann e Modeller probéieren déi nach aus der Zäit vum Henri III. stamen, grad sou gutt wéi Hiemer déi fir den Johnny Hallyday gemaach goufen.

## Um Spaweck
Canton de Lalinde

De **Canton de Lalinde** ass eng franséisch administrativ Andeelung am Arrondissement Bergerac am Departement Dordogne an der Regioun Nei-Aquitaine.

Den Haaptuert ass Lalinde.

## Gemengen am Kanton

* Lalinde
* Alles-sur-Dordogne
* Badefols-sur-Dordogne
* Baneuil
* Bayac
* Beaumontois en Périgord
* Biron
* Bouillac
* Bourniquel
* Le Buisson-de-Cadouin
* Calès
* Capdrot
* Cause-de-Clérans
* Couze-et-Saint-Front
* Gaugeac
* Lanquais
* Lavalade
* Liorac-sur-Louyre
* Lolme
* Marsalès
* Mauzac-et-Grand-Castang
* Molières
* Monpazier
* Monsac
* Montferrand-du-Périgord
* Naussannes
* Pezuls
* Pontours
* Pressignac-Vicq
* Rampieux
* Saint-Agne
* Saint-Avit-Rivière
* Saint-Avit-Sénieur
* Saint-Capraise-de-Lalinde
* Saint-Cassien
* Saint-Félix-de-Villadeix
* Saint-Marcel-du-Périgord
* Saint-Marcory
* Saint-Romain-de-Monpazier
* Sainte-Croix
* Sainte-Foy-de-Longas
* Soulaures
* Urval
* Varennes
* Verdon
* Vergt-de-Biron
Canton du Buisson-de-Cadouin

De **Canton du Buisson-de-Cadouin** ass eng fréier franséisch administrativ Andeelung am Arrondissement Bergerac, Dordogne an der Regioun Nei-Aquitaine.

Den Haaptuert ass Le Bouisson-de-Cadouin.

## Gemengen am Kanton

| Alles-sur-Dordogne || align="right" | 321 || align="right" | 24480 || align="right" | 24005
|-
| Badefols-sur-Dordogne || align="right" | 187 || align="right" | 24150 || align="right" | 24022
|-
| Bouillac || align="right" | 119 || align="right" | 24480 || align="right" | 24052
|-
| **[[Le Buisson-de-Cadouin]]** || align="right" | 2&nbsp;075 || align="right" | 24480 || align="right" | 24068
|-
| Calès || align="right" | 304 || align="right" | 24150 || align="right" | 24073
|-
| Molières || align="right" | 292 || align="right" | 24480 || align="right" | 24273
|-
| Pontours || align="right" | 168 || align="right" | 24150 || align="right" | 24334
|-
| Urval || align="right" | 163 || align="right" | 24480 || align="right" | 24560
|}
Canton de Monpazier

De **Canton de Monpazier** ass eng fréier franséisch administrativ Andeelung am Arrondissement Bergerac, Dordogne an der Regioun Nei-Aquitaine.

Den Haaptuert ass Monpazier.

## Gemengen am Kanton

| Biron || align="right" | 140 || align="right" | 24540 || align="right" | 24043
|-
| Capdrot || align="right" | 507 || align="right" | 24540 || align="right" | 24080
|-
| Gaugeac || align="right" | 118 || align="right" | 24540 || align="right" | 24195
|-
| Lavalade || align="right" | 80 || align="right" | 24540 || align="right" | 24231
|-
| Lolme || align="right" | 111 || align="right" | 24540 || align="right" | 24244
|-
| Marsalès || align="right" | 204 || align="right" | 24540 || align="right" | 24257
|-
| **[[Monpazier]]** || align="right" | 516 || align="right" | 24540 || align="right" | 24280
|-
| Saint-Avit-Rivière || align="right" | 73 || align="right" | 24540 || align="right" | 24378
|-
| Saint-Cassien || align="right" | 35 || align="right" | 24540 || align="right" | 24384
|-
| Saint-Marcory || align="right" | 58 || align="right" | 24540 || align="right" | 24446
|-
| Saint-Romain-de-Monpazier || align="right" | 91 || align="right" | 24540 || align="right" | 24495
|-
| Soulaures || align="right" | 77 || align="right" | 24540 || align="right" | 24542
|-
| Vergt-de-Biron || align="right" | 182 || align="right" | 24540 || align="right" | 24572
|}
Canton de Sainte-Alvère

De **Canton de Sainte-Alvère** ass eng franséisch administrativ Andeelung am Arrondissement Bergerac, Dordogne an der Regioun Nei-Aquitaine.

Den Haaptuert ass Sainte-Alvère.

## Gemengen am Kanton

| Limeuil || align="right" | 315 || align="right" | 24510 || align="right" | 24240
|-
| Paunat || align="right" | 271 || align="right" | 24510 || align="right" | 24318
|-
| Pezuls || align="right" | 137 || align="right" | 24510 || align="right" | 24327
|-
| **[[Sainte-Alvère]]** || align="right" | 780 || align="right" | 24510 || align="right" | 24362
|-
| Sainte-Foy-de-Longas || align="right" | 249 || align="right" | 24510 || align="right" | 24407
|-
| Saint-Laurent-des-Bâtons || align="right" | 201 || align="right" | 24510 || align="right" | 24435
|-
| Trémolat || align="right" | 571 || align="right" | 24510 || align="right" | 24558
|}
Canton de Sigoulès

De **Canton de Sigoulès** ass eng fréier franséisch administrativ Andeelung am Arrondissement Bergerac, Dordogne an der Regioun Nei-Aquitaine.

Den Haaptuert ass Sigoulès.

## Gemengen am Kanton

| Cunèges || align="right" | 255 || align="right" | 24240 || align="right" | 24148
|-
| Flaugeac || align="right" | 250 || align="right" | 24240 || align="right" | 24181
|-
| Gageac-et-Rouillac || align="right" | 435 || align="right" | 24240 || align="right" | 24193
|-
| Gardonne || align="right" | 1&nbsp;404 || align="right" | 24680 || align="right" | 24194
|-
| Lamonzie-Saint-Martin || align="right" | 2&nbsp;069 || align="right" | 24680 || align="right" | 24225
|-
| Mescoules || align="right" | 141 || align="right" | 24240 || align="right" | 24267
|-
| Monbazillac || align="right" | 899 || align="right" | 24240 || align="right" | 24274
|-
| Monestier || align="right" | 332 || align="right" | 24240 || align="right" | 24276
|-
| Pomport || align="right" | 707 || align="right" | 24240 || align="right" | 24331
|-
| Razac-de-Saussignac || align="right" | 332 || align="right" | 24240 || align="right" | 24349
|-
| Ribagnac || align="right" | 291 || align="right" | 24240 || align="right" | 24351
|-
| Rouffignac-de-Sigoulès || align="right" | 284 || align="right" | 24240 || align="right" | 24357
|-
| Saussignac || align="right" | 411 || align="right" | 24240 || align="right" | 24523
|-
| **[[Sigoulès]]** || align="right" | 694 || align="right" | 24240 || align="right" | 24534
|-
| Thénac || align="right" | 341 || align="right" | 24240 || align="right" | 24549
|}
Gran Premio Nobili Rubinetterie

De **Gran Premio Nobili Rubinetterie** ass eng Vëloscourse vun engem Dag, déi an Italie gefuer gëtt.

1998 gouf d'Course net disputéiert.

Zanter 2005 gehéiert dës Course zum *[[UCI Europe Tour]]* an ass zanterhier an der Klass 1.1 agestuuft. 
## D'Gewënner

## Um Spaweck
* De ''Gran Premio Nobili Rubinetterie'' op der Websäit vun der ''Associazione Ciclistica Arona'' 
* De ''Gran Premio Nobili Rubinetterie'' op der Websäit vu ''Mémoire du Cyclisme''
Canton de Vélines

De **Canton de Vélines** ass eng fréier franséisch administrativ Andeelung am Arrondissement Bergerac, Dordogne an der Regioun Nei-Aquitaine.

Den Haaptuert ass Vélines.

## Gemengen am Kanton

| Bonneville-et-Saint-Avit-de-Fumadières || align="right" | 214 || align="right" | 24230 || align="right" | 24048
|-
| Fougueyrolles || align="right" | 431 || align="right" | 24220 || align="right" | 24189
|-
| Lamothe-Montravel || align="right" | 1&nbsp;145 || align="right" | 24230 || align="right" | 24226
|-
| Montazeau || align="right" | 275 || align="right" | 24230 || align="right" | 24288
|-
| Montcaret || align="right" | 1&nbsp;219 || align="right" | 24230 || align="right" | 24289
|-
| Nastringues || align="right" | 115 || align="right" | 24230 || align="right" | 24306
|-
| Port-Sainte-Foy-et-Ponchapt || align="right" | 2&nbsp;345 || align="right" | 33220 || align="right" | 24335
|-
| Saint-Antoine-de-Breuilh || align="right" | 1&nbsp;844 || align="right" | 24230 || align="right" | 24370
|-
| Saint-Michel-de-Montaigne || align="right" | 297 || align="right" | 24230 || align="right" | 24466
|-
| Saint-Seurin-de-Prats || align="right" | 488 || align="right" | 24230 || align="right" | 24501
|-
| Saint-Vivien || align="right" | 241 || align="right" | 24230 || align="right" | 24514
|-
| **[[Vélines]]** || align="right" | 1&nbsp;093 || align="right" | 24230 || align="right" | 24568
|}
Canton de Villefranche-de-Lonchat

De **Canton de Villefranche-de-Lonchat** ass eng fréier franséisch administrativ Andeelung am Arrondissement Bergerac, Dordogne an der Regioun Nei-Aquitaine.

Den Haaptuert ass Villefrance-de-Lonchat.

## Gemengen am Kanton

| Carsac-de-Gurson || align="right" | 189 || align="right" | 24610 || align="right" | 24083
|-
| Minzac || align="right" | 347 || align="right" | 24610 || align="right" | 24272
|-
| Montpeyroux || align="right" | 360 || align="right" | 24610 || align="right" | 24292
|-
| Moulin-Neuf || align="right" | 703 || align="right" | 24700 || align="right" | 24297
|-
| Saint-Géraud-de-Corps || align="right" | 167 || align="right" | 24700 || align="right" | 24415
|-
| Saint-Martin-de-Gurson || align="right" | 555 || align="right" | 24610 || align="right" | 24454
|-
| Saint-Méard-de-Gurçon || align="right" | 795 || align="right" | 24610 || align="right" | 24461
|-
| Saint-Rémy || align="right" | 353 || align="right" | 24700 || align="right" | 24494
|-
| **[[Villefranche-de-Lonchat]]** || align="right" | 786 || align="right" | 24610 || align="right" | 24584
|}
Grote Prijs Jef Scherens

De **Grote Prijs Jef Scherens** ass eng Vëloscourse vun engem Dag, déi an der Belsch gefuer gëtt.

Organisateur vun der Course ass de *Koninklijke Stoempersclub Leuven*.

1968 an 1989 gouf d'Course net disputéiert.

1972 an 1988 war d'Course fir Amateure reservéiert. Den Organisateur vum *GP Jef Scherens* zielt dës awer bei der Nummerotatioun vun den Oploen net mat. Gewënner vun deenen zwou Amateurs-Coursse waren 1972 de Gustaaf Hermans (BEL) an 1988 de Patrick Schoovaerts (BEL).

## Gewënner

## Um Spaweck
* Websäit vum ''Grote Prijs Jef Scherens'' 
* Resultater vum ''Grote Prijs Jef Scherens'' op der Websäit vu ''Mémoire du Cyclisme''
Canton de Brantôme

De **Canton de Brantôme** ass eng franséisch administrativ Andeelung an den Arrondissementer Périgueux an Nontron am Departement Dordogne an der Regioun Nei-Aquitaine.

## Gemengen am Kanton

* Brantôme
* Beaussac
* Biras
* Bourdeilles
* Bussac
* Cantillac
* Champagnac-de-Belair
* Champeaux-et-la-Chapelle-Pommier
* Chapdeuil
* La Chapelle-Faucher
* La Chapelle-Montmoreau
* Condat-sur-Trincou
* Creyssac
* Douchapt
* Eyvirat
* La Gonterie-Boulouneix
* Grand-Brassac
* Les Graulges
* Léguillac-de-Cercles
* Lisle
* Mareuil
* Monsec
* Montagrier
* Paussac-et-Saint-Vivien
* Puyrenier
* Quinsac
* La Rochebeaucourt-et-Argentine
* Rudeau-Ladosse
* Saint-Crépin-de-Richemont
* Saint-Félix-de-Bourdeilles
* Saint-Julien-de-Bourdeilles
* Saint-Just
* Saint-Pancrace
* Saint-Sulpice-de-Mareuil
* Saint-Victor
* Sainte-Croix-de-Mareuil
* Segonzac
* Sencenac-Puy-de-Fourches
* Tocane-Saint-Apre
* Valeuil
* Vieux-Mareuil
* Villars
Collegium Trilingue

De **Collegium Trilingue**, och **Collegium Trium Linguarum** oder **Collegium Buslidianum**, war de laténgeschen Numm vun engem Kolléisch vun der Universitéit vu Léiwen, deen op Hollännesch als **Drietalencollege** bekannt ass. Do goufen déi dräi klassesch Sprooche Griichesch, Latäin an Hebräesch enseignéiert.

Et war dëst deen éischte vun där Zort. De François Ier huet sech en zum Virbild geholl fir de *Collège royal* zu Paräis, den haitege Collège de France, ze grënnen.

De *Collegium Trilingue* war vum Jérôme vu Bauschelt gestëft ginn, deen en testamentaresch der Universitéit vu Léiwen verierft hat. Säi Frënd Desiderius Erasmus huet sech deemools ëm d'Ëmsetzung gekëmmert. De Kolléisch gouf 1518 ageweit. Ënnena gouf et e Klassesall an eng Kapell, um éischte Stack waren d'Dortoiren.

An der Zäit vun der Franséischer Revolutioun gouf de Kolléisch definitiv zougemaach.

D'Gebai steet haut nach zu Léiwen; et ass ë.&nbsp;a. e Restaurant dran.

### Literatur
* Henry de Vocht: *History of the foundation and the rise of the Collegium Trilingue Lovaniense, 1517-1550*, 4 Bänn, Louvain: 1951-1955

## Um Spaweck
*Félix Nève, Mémoire historique et littéraire sur Le Collége (''sic'') des Trois Langues à l'Université de Louvain. (PDF, 14 MB)
François vu Bauschelt

De **François vu Bauschelt**, fr.:**François de Busleyden**, gebuer géint 1450 zu Arel, a gestuerwen den 21. August 1501 zu Toledo, war Geeschtlechen, Äerzbëschof vu Besançon, Kardinol an Diplomat.

Seng Eltere waren de Gilles de Busleyden, an d'Elisabeth (oder Isabelle) de Musset. Säi Papp war Schäffen zu Arel vu 1455-1488 a war Schlasshär zu Giisch.

Seng Gesëschter waren:

*Gilles de Busleyden, Här vu Giisch bestuet mat der Adrienne de Gondeval.
*Jérôme de Busleyden, Doumhär, Äerzdiakon a Vogt vun Aire.
*Valerian de Busleyden, Här vu Giisch, bestuet mat der Anne de Keymich.
*Jacqueline de Busleyden (1474-1517), bestuet an engem éischte Bestietnes mat dem N. Haltfast, Receveur zu Arel, an am zweete Bestietnes mat dem Heinrich Höcklin von Steinach.

De François huet op den Universitéiten zu Köln, Paräis a Léiwen studéiert. Duerno gouf hie Privatsekretär vum Bëschof vu Cambrai, ier en op Léck goung, wou e 1483 Chanoine vun der Kathedral Saint Lambert a 1485 Doumprobst (*prévôt*) gouf.

1490 gouf en zum Chanoine vu Saint-Pierre zu Anderlecht gewielt, an am selwechte Joer gouf e Prévôt vun der Kathedral Sint Donaas vu Bruges. Hie gouf och 1492 Äerzdiakon vu Sainte-Gudule zu Bréissel, wou e 1497 Tresorier gouf.

1498 gouf de François vu Bauschelt Deche vun der Kathedral Notre-Dame vun Antwerpen an e puer Deeg duerno Äerzbëschof vu Besançon. Ausserdeem war e Chanoine vu Cambrai a vum Simeonstëft zu Tréier.

Tëscht 1485 a 1495 war en dem Philipp dem Schéine säin Erzéier. Duerno gouf e säi wichtegste Conseiller a war gläichzäiteg *Maître des requêtes de l'hôtel*. Hien hat eng sëllegen diplomatesch Missioune fir de Philipp an och fir de Maximilian vun Éisträich. Sou huet hien den Hochzäitsvertag vum Charel, Herzog vu Lëtzebuerg, dem spéidere Keeser Karel V. - wéi dee knapps 2 Joer hat - an der Prinzessin Claude vu Frankräich ausgehandelt.

Hien ass den 23. August 1502 zu Toledo, wéi e mam Äerzherzog ënnerwee war, gestuerwen. Kuerz virdru war e vum Poopst *[[in pectore]]* zum Kardinol ernannt ginn. Hien ass awer gestuerwen ier e säi Kardinolshutt konnt iwwerreecht kréien.

Viru sengem Doud hat hien nach verschidden Done fir d'Karthaiser (*chartreux*) zu Léiwen, Antwerpen, Hérinnes an zu Anderlecht gemaach.

## Um Spaweck
* Artikel an der ''Biographie nationale du Luxembourg'', um Site vun der BNL
* Fuerschungsaarbecht vum Samuël Lucas
* Stammbam vun de Busleiden
René Wiroth

De **René Wiroth**, gebuer de 27. Juli 1945 an der Stad Lëtzebuerg, ass e lëtzebuergesche Sculpteur an Zeechner. Niewebäi ass hien e passionéierte Geispiller.

Hien ass de Papp vum Animatiounsfilmer Daniel Wiroth a vum Museker Pascal Wiroth.

De René Wiroth ass mat der Molerin an Auteure Michèle Frank bestuet. Déi zwéin Artiste schaffe kënschtleresch mateneen a presentéieren hir Wierker zesummen an Ausstellungen.

## Publikatioun
* Michèle Frank, René Wiroth: *L'Or et L'Argile - L'Art et le quotidien*, 2001, ISBN 2-9599827-0-3

## Kuckt och
* Lëscht vu lëtzebuergesche Konschtschafenden
## Um Spaweck
* D'Websäit vun der Michèle Frank an dem René Wiroth
Bënner

E **Bënner** war eng landwirtschaftlech Maschinn, déi gebraucht gouf fir Fruucht eranzehuelen.

De Bënner gouf vum US-Amerikaner Charles Withington am Joer 1872 entwéckelt. En huet de Wee an Europa awer zimmlech spéit fonnt. Dat hat haaptsächlech als Ursaach, well en a groussen Deeler vun Europa net sou wichteg war, well et keng sou grouss Fläche fir ze méie gouf wéi an Amerika, well d'Bauerebetriber méi kleng waren, Felder méi opgespléckt, an d'Landwirtschaft déizäit méi op Véizuucht a Mëllechwirtschaft ausgeriicht war wéi op reng Käreproduktioun. Dozou koum, datt et an an de klenge Bauerebetriber un der néideger Mënz gefeelt huet fir Maschinnen ze kafen. Beim Opkomme vum Méidrescher Enn der 50er Joren ass de Bënner zimmlech séier aus de Betriber verschwonnen.

De Bënner huet op der Méimaschinn baséiert. En hat grad sou Méibalke wéi déi. Hanner dem Méibalke war e breet Transportband montéiert, dat aus graffem Duch (Canevas) gemaach war, op dat déi geschnidde Fruucht gefall ass, an domat weidertransportéiert gouf bis bei de Knëppsystem, wou se a Gaarwe gebonne gouf an da vun do aus erëm op d'Feld fale gelooss gouf.

Op de sougenannten Dicher, waren de queesche Wee dënn Late festgemaach, fir datt d'Fruucht um Wee bei de Knëppsystem, dee méi héich ubruecht war, net konnt zeréckrutschen.

Fir datt d'Fruucht gutt op d'Dicher sollt falen, war iwwer dem Méibalken en Haaspel montéiert, deen d'Fruucht an d'Maschinn era gezunn huet.

D'Bënnere goufen am Ufank mat Päerd gezunn a méi spéit dann och vun Trakteren. Déi ganz Mechanik gouf iwwer en Zännrad ugedriwwen, dat op engem vun de Rieder vum Bënner montéiert war.

## Um Spaweck

*Video vun engem Bënner bei der Aarbecht
Kierch Fëlschdref

D**'Kierch zu Fëlschdref** ass eng kathoulesch Kierch, déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Duelem gehéiert.

D'Kierch ass dem hellegen Antonius de Klausener geweit, deem säi Fest de 17. Januar gefeiert gëtt.

Se steet zentral an der Uertschaft an der *Kiirchestrooss*.

Den 31. Mäerz 2023 gouf s'als national Kulturierfschaft klasséiert.

Zu der Par Duelem gehéieren ausser der Filialkierch vu Fëlschdref och nach d'Parkierch vun Duelem an d'Filialkierch vu Welfreng.

## Klacken
Am Kierchtuerm vun der Fëlschdrëffer Kierch hänken 2 Klacken, déi an den Téin la a sol, och b' an as' genannt, lauden.

## Literatur
* Paroisse Saints Pierre et Paul Dalheim (Luxembourg), Filiale Saint Antoine l'Ermite Filsdorf: *[https://persist.lu/ark:70795/01gb7gpw2w/pages/2/articles/DIVL1 Hundert Jahre Kirche Filsdorf.]* Filsdorf: [Pfarrei], [puis] print-service, 1994  [Numérisé par la Bibliothèque nationale du Luxembourg].
## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Réimech, Duelem
* D'Fënstere vun der Kierch vu Fëlschdref op der Websäit vun der ''Stiftung Forschungsstelle Glasmalerei des 20. Jh. e. V.''
Wäiss Pateren

D**'Wäiss Pateren**, eigentlech *Societas Missionariorum Africae SMA*, op Franséisch *Société des missionaires d'Afrique*, ass e kathoulesche Männeruerden a gehéiert zu de wichtegste kathoulesche Missiounsuerden vun der Neizäit. D'Ofkierzung fir déi Geeschtlech ass *M. Afr.*.

Den Uerde vun de Wäisse Patere, eng Vereenegung vu Bridder a Geeschtlechen, gouf 1868 vum deemolegen Äerzbëschof vun Alger, dem spéidere Kardinol Charles Martial Allemand Lavigerie, fir d'Afrikamissioun gegrënnt.

Zu Lëtzebuerg haten d'Wäiss Pateren hire Sëtz am Mariendall bis 1975. Do war och hiren „Afrika Musée“, dee vu ville Schoulklasse besicht gouf an deen déi Jonk faszinéiere sollt.

Si hunn eng eegen Zäitschrëft erausginn, déi puermol den Numm geännert huet: Afrikabote (1895-1940), D'Weiss Pateren an Afrika (1946-1958), Afrika (1959-1966). No 1967 hu se zesumme mat anere Missiounsorganisatiounen am Ausland déi däitschsproocheg Zäitschrëft Kontinente erausginn.
Blanquefort

* Blanquefort, eng franséisch Gemeng am Gers
* Blanquefort, eng franséisch Gemeng an der Gironde
* Canton de Blanquefort, am Arrondissement Bordeaux, an der Gironde an der Regioun Nei-Aquitaine.

## Kuckt och
:Blanquefort-sur-Briolance, eng franséisch Gemeng am Lot-et-Garonne
Claude Adam

De **Claude Adam**, gebuer den 21. August 1958 zu Ettelbréck, ass e lëtzebuergesche Politiker (déi gréng).

Hien huet seng Beruffscarrière als Schoulmeeschter zu Kiemen, Miersch a Biissen ugefaangen. No sengem Studium op der pedagogescher Héichschoul zu Heidelberg tëscht 2000 an 2002 war hie Schoulinspekter zu Suessem a Péiteng. Zanter 2008 gëtt hien als Enseignant vacataire eenzel Coursen um Campus Walfer vun der Uni Lëtzebuerg.

## Theemen
En Haaptthema dat de Claude Adam politesch intresséiert ass d'Schoul, wat mat sengem Beruff als Enseignant zesummenhänkt.

En zweete Schwéierpunkt ass d'Aussepolitik. Zanter 2014 representéiert hien *déi gréng* an der aussepolitescher Kommissioun an ass och Member am Parlament vum Europarot.

## Gemengepolitik
Vun 1999 bis Dezember 2004 war de Claude Adam Schäffen an der Gemeng Miersch a vu Januar 2005 bis Enn 2013 Conseiller.

## Landespolitik
De Claude Adam ass 1999 fir d'éischt Kéier op der Lëscht vun *déi gréng* ugetrueden, huet awer de Sprong an d'Chamber deemools just verpasst. Bei de Chamberwale vum 13. Juni 2004 krut hien allerdéngs déi drëttmeescht Stëmmen op der grénger Lëscht am Zentrum an domat en Deputéiertemandat. 2009 gouf hien erëmgewielt, an 2013 ass hien no de virgezunne Chamberwale vum 20. Oktober 2013, nodeem de François Bausch Minister gouf, an d'Chamber 'nogerëtscht'.

Hie war Vizepresident vun der Commission de l'enseignement supérieur, de la Recherche, des Médias, des Communications et de l'Espace an der Chamber.

De 14. Abrëll 2018 ass hien zu Gonschte vu senger Parteikollegin Sam Tanson als Deputéierten zeréckgetrueden, fir nees kënnen am Enseignement ze schaffen.

## Gielercher
*
Laurent Mosar

De ** Laurent Mosar**, gebuer den 8. Februar 1958 an der Stad Lëtzebuerg, ass e lëtzebuergesche Politiker (CSV) a vu Beruff Affekot.

Hien ass 1994 eng éischt Kéier an d'Chamber gewielt ginn. 1999 ass en duer nogerëtscht, an e gouf zanterhier, fir d'lescht bei de Walen 2018, ëmmer nees erëmgewielt. Bei de Chamberwalen 2023 gouf hien net direkt gewielt, ma ass nogeréckelt, wéi de Xavier Bettel op säi Mandat verzicht huet, fir e Ministeschposten an der neier Regierung unzehuelen.

Vun 2009 bis 2013 war de Laurent Mosar Chamberpresident.

Zanter 1997 ass de Laurent Mosar Conseiller an der Gemeng Lëtzebuerg, wou hien tëscht 2000 an 2005, an nees zanter 2017, (mat enger klenger Ënnerbriechung tëscht Juli an November 2023) Schäffe war, resp. ass.

Hie war am Verwaltungsrot vun der General Mediterranean Holding an ass an deem vun der Bank of China (Europe).

Säi Papp war den Nicolas Mosar.

## Gielercher
* 
* 
## Um Spaweck
Wigan Athletic FC

**Wigan Athletic FC** (Spëtznumm *The Latics*) ass en englesche Foussballveräin zu Wigan am Greater Manchester. Déi 1. Härenekipp spillt an der Saison 2008/09 an der Premier League, der héchster Spillklass am englesche Liga System. De Veräi spillt seng Heemspiller am JJB Stadium.

De Veräi gouf 1932 gegrënnt. Si hunn de gréissten Deel vun hirer Geschicht a lokale Lige gespillt, a sinn eréischt 1978 an déi véierthéchste Spillklass vum englesche Foussball erageklomm. Tëscht 1997 an 2005 sinn si dräimol opgestigen, a sinn domat an Zäit vu manner wéi 10 Joer vun der deemoleger *Third Division* (der véierthéchster Spillklass) bis an d'Premier League opgestigen. Hei waren si um Enn vun de Saison 2005/06 op der 10. Plaz, déi bescht Platzéierung am englesche Foussball Liga System.

## Um Spaweck
 Offiziell Websäit vu Wigan Athletic FC
Louis Marchand

De **Louis** (och Ludwig) **Marchand**, gebuer de 14. Januar 1807 zu Lëtzebuerg, a gestuerwen de 7. Mäerz 1843 zu Léck, war e lëtzebuergesche Veterinär, Botaniker an Auteur.

Nieft senge wëssenschaftlechen Aarbechten huet hien och am Sammelband *Neue Knospen* Gedichter publizéiert.

## Wierk
* Ludwig Marchand, 1830. *Neue Knospen.* Van Paddenburg & Com., Utrecht.http://books.google.lu/books?id=DTIUAAAAQAAJ&printsec=frontcover&dq=ludwig+marchand+knospen#v=onepage&q=&f=false
## Literatur
* Krombach, J.H.G., 1869/1870. *Biographie de Louis Marchand.* Publications de l'Institut Royal Grand-Ducal de Luxembourg, Section des sciences naturelles et mathématiques, tome XI, p. 92-101.
* Mangen, J.-M., 1989. *Louis Marchand*. In: *Champignons du Luxermbourg. Planches inédites de [[Pierre-Joseph Redouté]] (1759-1840). Manuscrit de Louis Marchand (1807-1843)*, p. 25-27. Ministère d'État, Commission gouvernementale pour la commémoration du 150e anniversaire de l'Indépendance du Grand-Duché de Luxembourg, Musée national d'histoire naturelle, Société des naturalistes luxembourgeois.
* Massard, J.A, 2023. *Lejeune, Tinant, Krombach et les autres … Le Grand-Duché de Luxembourg dans les Flores luxembourgeoises, belges et allemandes.* In: *Vu Gäert a Bicher*. Bibliothèque nationale du Luxembourg, Luxembourg, p.&nbsp;310-331. PDF. 
* Neyen, A., 1860. *Louis Marchand*. Biographie Luxembourgeoise, tome 1, p. 437-439.
*Schmitz, J., 2022. *Luxemburg und die Niederlande*. Band 1. Centre national de littérature, Mersch, S. 58-115, 141-145

## Kuckt och
* Lëtzebuergesch Botaniker
* Lëtzebuergesch Biologen
Sainte-Solange

**Sainte-Solange** ass eng franséisch Gemeng am Departement Cher an der Regioun Centre. Sainte-Solange läit am Nordoste vu Bourges am Dall vum Ouatier, en Niewefloss vun der Yèvre.

Bis an d'9. Joerhonnert huet Sainte-Solange *Saint-Martin-de-Crot* geheescht, an huet zum Kapitel vun der Kathedral vu Bourges gehéiert. Haut heescht nach just d'Haaptstrooss an der Uertschaft sou. De Martyrium vun der Schéiferin Solange ass d'Origine vum haitegen Numm vun der Gemeng.

Et ass déi eenzeg Uertschaft am Berry, déi den Numm vun der Patréinesch vun der Géigend dréit.

## Nopeschgemengen
*Nohant-en-Goût
*Saint-Michel-de-Volangis
*Brécy
*Soulangis

## Ernimmenswäertes
*Iwwerreschter vu gallesche Griewerplazen op der Plaz *Fertisses*.
*De Kiem vu Bourges op Saint-Satur
*D'romanesch Kierch *Sainte-Solange* an hiren Tuerm mat der grousser Paart. 
*D'Kapell mat dem Numm *Chapelle du Champ du Martyre* aus dem 19. Joerhonnert ongeféier 1&nbsp;km baussent dem Duerf.
*Pressiounen
**Den 10. Mee um Fest vun der Patréinesch ass eng Pressioun vun de Leit aus der Gemeng. 
**Päischtméindes ass eng Pressioun vum Bistum Bourges, bei där den Äerzbëschof vu Bourges derbäi ass, an och d'Mass hält.

## Um Spaweck
Paul-Henri Meyers

De **Paul-Henri Meyers**, gebuer den 1. Januar 1937 zu Bënzelt, ass e lëtzebuergeschen Affekot a Politiker (CSV).

Vun 1982 bis 1999 war hie President vun der Privatbeamtepensiounskees.

Vun 1985 bis 1999 war de Paul-Henri Meyers Member vum Staatsrot.

Hien ass zanter dem 12. August 1999 Deputéierten an der Chamber, wuer en zanterhier all Kéier, fir d'lescht 2013, erëmgewielt gouf.

Vum 14. Juni 1982 bis den 18. Februar 2011 war hie Member vum Gemengerot an der Stad Lëtzebuerg, wou hien du vum Claudine Konsbruck ersat gouf. Vum 6. Januar 1997 bis den 28. November 2005 war hien do, als Schäffen, Member vum Schäfferot.

Vun 1999 bis 2023 war hie President vun der Stëftung *[[Hëllef doheem]]*.

## Gielercher
* Grand-Officier de l'Ordre de Mérite du Grand-Duché de Luxembourg (Promotioun 1996)
Arrondissement Bourges

Den **Arrondissement Bourges** ass eng franséisch administrativ Andeelung am Departement Cher an der Regioun Centre.

Den Haaptuert ass Bourges.

Den Arrondissement setzt sech aus 16 Kantonen zesummen:

*Canton des Aix-d'Angillon
*Canton de Baugy
*Canton de Bourges-1
*Canton de Bourges-2
*Canton de Bourges-3
*Canton de Bourges-4
*Canton de Bourges-5
*Canton de Chârost
*Canton de Henrichemont
*Canton de Léré
*Canton de Levet
*Canton de Saint-Doulchard
*Canton de Saint-Martin-d'Auxigny
*Canton de Sancergues
*Canton de Sancerre
*Canton de Vailly-sur-Sauldre
Arrondissement Saint-Amand-Montrond

Den **Arrondissement Saint-Amand-Montrond** ass eng franséisch administrativ Andeelung am Departement Cher an der Regioun Centre.

Den Haaptuert ass Saint-Amand-Montrond.

Den Arrondissement setzt sech aus 11 Kantonen zesummen:

*Canton de Charenton-du-Cher
*Canton de Châteaumeillant
*Canton de Châteauneuf-sur-Cher
*Canton du Châtelet
*Canton de Dun-sur-Auron
*Canton de la Guerche-sur-l'Aubois
*Canton de Lignières
*Canton de Nérondes
*Canton de Saint-Amand-Montrond
*Canton de Sancoins
*Canton de Saulzais-le-Potier
Kierch Stolzebuerg

D**'Kierch zu Stolzebuerg**, och nach Odo-Kierch genannt, ass eng kathoulesch Kierch, déi zur Par Parc Our Saint-Nicolas, zum Dekanat Norden an zu der Gemeng Pëtschent gehéiert.

De Patréiner ass den hellegen Odo, deem säi Fest den 18. November gefeiert gëtt.

D'Kierch steet op der Kräizung vun der Haaptstrooss (*rue Principale*), der , mat der *rue de Puetscheid*, dem CR320. Nieft der Kierch ass de Kierfecht ugeluecht.

Den 28. Oktober 2022 gouf s'als nationale Kulturpatrimoine klasséiert.

Zur fréierer Par Stolzebuerg gehéiert ausser der Parkierch vu Stolzebuerg och nach d'Kapell vu Pëtschent.

D'Par Stolzebuerg huet bis zum August 2013 zum Parverband Veianen gehéiert, duerno fir kuerz Zäit zum Parverband Housen-Houschent, a vun 2015 bis 2017 nees zum Parverband Veianen.

## Geschicht
Virun 1585 huet Stolzebuerg zu der Par Housen gehéiert. Déi Zäit stoung eng méi eng grouss Kapell an der Uertschaft, déi dem hellege Pankratius geweit war. Eng Klack vu 1506 am Kierchtuerm bezeit deem säin Alter vun engem hallwe Joerdausend.

Den Odo vu Cluny gouf 1761, wéi d'Kierch vergréissert oder nei gebaut gouf, de Patréiner vun der Kierch.

Déi haiteg Kierch gouf 1885 gebaut. 1955 ass d'Kierch renovéiert ginn a se krut e Klackenopsaz (Campanile) mat deenen zwou alen an zwou neie Klacken, déi a La, Do, Mi an a Fa lauden.

1957 gouf eng Uergel, aus der Manufacture d'orgues luxembourgeoise succ. Georges Haupt vu Lëntgen installéiert an den 18. August 1957 ageweit.

Bannent der Kierch fënnt een eng Rei Keramikwierker vum Kënschtler Léon Nosbusch vu Pëtschent.

## Den alen Tuerm
Lénks nieft der Duebeltrap, déi an d'Kierch féiert, steet de stabillen Tuerm vun der aler Kierch. Bannenan ass de fréieren neigoteschen Dafsteen an déi leeë Grafplack vum Paschtouer Franz Kalbusch ze gesinn, deen 1832 zu Stolzebuerg gestuerwen ass.

## Literatur
Feltes, René, 2000. Stolzemburg / St.-Odo-Kirche / Pfarrkirche der Pfarrei Stolzemburg / Erbaut 1885. Depliant vun der Stolzber Kierchefabréck. 6 S.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Veianen
* D'Fënstere vun der Kierch vu Stolzebuerg op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''
* D'Kierch op der Websäit vum Syndicat d'initiative vu Stolzebuerg
* D'Kierch Stolzebuerg an der Facebookgrupp ''Patrimoine religieux Luxembourg - Reliéisen Ierwen Lëtzebuerg'' 


Kirche Stolzembourg 02.jpg|D'Kierch vun Norde gesinn
Kirche Stolzembourg 01.jpg|Agank vun der Kierch
Kirchturm Stolzembourg 01.jpg|Den Tuerm vun der aler Kierch
Brécy

* Brécy, eng franséisch Gemeng am Departement Aisne
* Brécy, eng fréier franséisch Gemeng an den Ardennen, elo eng Uertschaft an der Gemeng Brécy-Brières
* Brécy, eng fréier franséisch Gemeng am Calvados, elo eng Uertschaft ander Gemeng Saint-Gabriel-Brécy
* Brécy, eng franséisch Gemeng am Departement Cher
Que sais-je?

**Que sais-je?** ass eng Kollektioun vun didakteschen Täschebicher, déi zanter 1941 vun de Presses universitaires de France publizéiert ginn.

An der Tëschzäit ass déi Serie an 43 Sproochen iwwersat ginn. Eleng op Franséisch goufen am Ganze bis am Summer 2007 eng 160 Millioune Bichelcher gedréckt. Dobäi goufen 3.750 Titele vun 2.500 Auteuren erausginn, vun deenen der eng 1.300 aktuell am Handel sinn.

D'Editioun ass vu Spezieliste redigéiert a riicht sech un de grousse Public.

All Titel gëtt, soubal et néideg ass, aus dem Katalog geholl an iwwerschaffe gelooss. Op déi Manéier ass et méiglech, zu all Ament eng Zort aktuell Enzyklopedie ze presentéieren.

All Bichelchen huet 128 Säiten, bitt eng Aleedung an eng kuezrgefaassten Iwwersiicht iwwer en Theema mat enger kuerzer Bibliographie, ass net illustréiert a bëlleg gedréckt mä fuedemgebonnen, a kascht d'selwecht wéi déi aner. Am September 2007 ass de Präis 8 €.

All Mount komme 5 nei Titelen eraus.

## Um Spaweck
* De Katalog 2006 fir erofzelueden oder ze liesen
Bibelpabeier

**Bibelpabeier**, och *Bibeldrockpabeier*, ass eng Zort dënnen Drockpabeier mat engem Gewiicht vun tëscht 25 a 50 Gramm um Meterkaree, dee benotzt gëtt, fir bei Bicher mat ville Säiten d'Gewiicht a Grenzen ze halen.
Bouquins

**Bouquins** ass eng Kollektioun vu franséischsproochege Bicher, déi 1979 vum Guy Schoeller gegrënnt gouf. No dem Doud vum Schoeller am Oktober 2001 krut den Daniel Rondeau d'Responsabilitéit vun der Kollektioun, déi vun Ufank un an den Éditions Robert Laffont publizéiert gëtt.

D'Presentatioun vun de *Bouquins* ass einfach gehalen. D'Bicher hunn en ausgesprache mëllen Aband, d'Bléck si gelumbeckt an de Pabeier ass Bibelpabeier. Op déi Manéier hunn d'Bicher am Duerchschnëtt ëm 1300 Säiten a kaschte manner wéi 30 €.

## Um Spaweck
* Websäit vun der Kollektioun "Bouquins"
Bibliothèque de la Pléiade

D**'Bibliothèque de la Pléiade** ass eng Buchkollektioun vu franséischsproochege Bicher.

Den éischte Band ass 1931 bei den Éditions de la Pléiade/Jacques Schiffrin & Cie erauskomm. Wéinst finanzielle Schwieregkeete gouf d'Serie 1933 an d'Éditions Gallimard integréiert.

Follgend Auteure goufen an den éischte Bänn publizéiert: Baudelaire, Racine, Voltaire, Poe, Laclos, Musset, Stendhal.

D'Konzept war fir deemools eenzegaarteg: d'Serie proposéiert Wierker vu klasseschen Auteuren am Täscheformat an enger aussergewéinlech luxuriéiser Qualitéit op Bibelpabeier a mat Liederaband mat gëllenem Drock.

Bis am November 2008 si 550 Bänn vu bal 200 Auteuren erauskomm. All Joer komme bis zu enger Dosen nei Bänn eraus. Wann och de Schwéierpunkt ëmmer nach bei de franséische Klassiker läit, sou komme mëttlerweil awer och Haaptwierker vun der Weltliteratur zu Éieren.

## Literaresch Direkteren
* Jacques Schiffrin (1931-1940)
* Jean Ducourneau (1959-1966) 
* Pierre Buge (1966-1987) 
* Jacques Cotin (1988-1996) 
* Hugues Pradier (1997-)

## Um Spaweck
* D'Bibliothèque de la Pléiade bei Gallimard
* Den Zerkel vun der Pléiade
Brécy (Cher)

**Brécy** ass eng franséisch Gemeng am Departement Cher an der Regioun Centre. Brécy läit am Oste vu Bourges am Dall vum der *Tripande*, en Niewefloss vum Ouatier de sengersäits an d'Yèvre leeft.

## Nopeschgemengen
*Nohant-en-Goût
*Sainte-Solange
*Villabon
*Farges-en-Septaine
## Ernimmenswäertes
*D**'Kierch ''Saint-Germain*** huet fréier de Stëftshäre vun den [[Augustiner]] gehéiert. Vum éischte Gebai aus dem [[16. Joerhonnert]] sinn nëmmen d'Mauere vum [[Kiercheschëff|Schëff]] an d'Südpaart erhale bliwwen. Den [[Klackentuerm]] an d'Abside goufen am [[19. Joerhonnert]] gebaut. An der Nordmauer vum Schëff ass e [[Retabel]] mat faarwege Steng aus dem [[15. Joerhonnert]] ze gesinn deen aus der Kapell *Saint-Firmin* kënnt.
*Vun der *'Kapell *Saint-Firmin*** ass nach just d'Plaz bekannt wou se stoung. Se stoung südlech vun der Strooss, déi op [[Bourges]] féiert, op der dem Lieu-dit ''La charité'' a gouf uganks vum [[20. Joerhonnert]] ewechgerappt. D'Grafsteng déi stoe gelooss goufen, sinn am Laf vun der Zäit lues a lues veschwonnen.
*D**'Schlass vu Brécy** huet zanter [[1256]] bestanen. Déi vill Iwwerreschter vum Schlass déi een haut nach ka gesinn, stamen aus dem [[14. Joerhonnert|14.]] respectiv aus aus dem [[15. Joerhonnert]].

:D'Schlaassmauere waren an engem Rechteck gebaut an haten op der laanger Säit eng Längt vu ronn 100 Meter. Se waren an der Moyenne 1,80 m déck a 16 m héich, an et waren zwéin Tierm mat agebaut.

:D'[[Hiefbréck]] mat der Schlasspaart war an der Nordmauer mat agebaut an de Buergfried stoung am südlechen Deel.

:An der Héicht war d'Schlass op véier Stäck ogedeelt, wouvun déi zwéin ënnescht keng [[Fënster (Gebai)|Fënsteren]] haten.
:Ëm d'Schlass war en 30 m breede Waassergruef.

:Ëm [[17. Joerhonnert]] goufe Fënsteren agebaut, an déi zwéin iewescht Stäck ewechgerappt. Gläichzäiteg gouf d'Schlasskapell gebaut.

:De Bau vum Schlass geet op d'Famill ''de Lignières'' zeréck. De Léiw am Wopen ass vun der Famill ''de Culan'' där hire bekanntste Member de [[Bernard de Bourges]] war. Ee vun de Bouwe vum Bernard soll der Legend no de Mäerder vun der [[Helleg Solange|helleger Solange]] gewiescht sinn.

:D'Schlass war ëm [[1660]] a vill Hexeprozesser mat verwéckelt.

:Duerno huet d'Schlass der Famill ''de Villers'' gegéiert éier et an d'Hänn vum [[Charles-Louis de Segondat de Montesquieu]] komm ass.

:Haut ass d'Schlass nach ëmmer a Privathänn an d'Propriétairen, d'Famill **Paszkiewicz*' setzt alles drun, fir et sou gutt wéi méiglech no den ale Pläng ze restauréieren.

*Vun de ville Kapellen an der Géigend ass déi wichtegst d'Kapell vu Francheville vu [[1751]], déi den Tempelhäre vun der *Commanderie des Borges* gehéiert huet. D'Klack ass aus dem Tuerm veschwonnen. De véiereckegen [[Dafsteen]] aus *Pierre de Celles'' steet haut an der Kierch vu Brécy.

## Um Spaweck